Diari Oficial de la Generalitat Valenciana


Sumari del DOGV 8463, del 14-01-2019 (2019/192)

RESOLUCIÓ de 12 de desembre de 2018, de la Conselleria d'Educació, Investigació, Cultura i Esport, per la qual es convoquen, per a l'exercici 2019, subvencions del Programa per al suport a persones investigadores amb talent - Pla GenT.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8463

Data del DOGV
:   14-01-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/192


Data del document
:   12-12-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 12 de desembre de 2018, de la Conselleria d'Educació, Investigació, Cultura i Esport, per la qual es convoquen, per a l'exercici 2019, subvencions del Programa per al suport a persones investigadores amb talent - Pla GenT. [2019/192]  
Mitjançant l'Ordre 4/2018, de 7 de març, de la Conselleria d'Educació, Investigació, Cultura i Esport, s'estableixen les bases reguladores per a la concessió de subvencions del Programa per al suport a persones investigadores amb talent - Pla GenT (DOGV 8254, 14.03.2018). En el títol II de l'esmentada ordre es regulen les disposicions específiques segons el tipus de subvenció.  
En virtut del que s'ha exposat i de conformitat amb l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Objecte i condicions de la concessió de la subvenció  
1. Convocar per a l'exercici 2019, les diferents subvencions regulades en l'Ordre 4/2018, de 7 de març, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de subvencions del Programa per al suport a persones investigadores amb talent - Pla GenT, publicada en el Diari Oficial de la Generalitat Valenciana número 8254, el 14 de març de 2018 (bases reguladores, en les referències posteriors a aquesta norma). Aquestes subvencions figuren com a annexos de la present resolució.  
  
a) Subvencions per a la contractació d'investigadores i investigadors doctors d'excel·lència per a desenvolupar un projecte d'R+D+I en la Comunitat: annex I.  
b) Subvencions per a la contractació de doctors i doctores amb experiència internacional: annex II.  
c) Subvencions per a la contractació de joves doctors i doctores per al desenvolupament d'un projecte de transferència tecnològica en empreses valencianes: annex III.  
d) Subvencions per a la formació de doctors i doctores en empreses valencianes: annex IV.  
2. Les condicions per a la sol·licitud, tramitació, resolució i notificació seran les establides en les esmentades bases reguladores.  
  
Segon. Finançament i import de la convocatòria  
1. Les subvencions que es convoquen per a l'exercici 2019 per la present resolució es finançaran a càrrec de la línia S8252000 del programa pressupostari 542.50 «Investigació, desenvolupament tecnològic i innovació (I+D+i)» del pressupost de despeses de la Generalitat per a l'any 2019, amb un import estimat de 3.300.000 euros, condicionat a l'existència de crèdit adequat i suficient per a això en els pressupostos de la Generalitat per a l'any 2019. L'import global màxim per a l'exercici 2019 es farà públic per una resolució de la Conselleria d'Educació, Investigació, Cultura i Esport.  
2. La quantia màxima establida en l'apartat 1 es podrà incrementar amb una quantia addicional de l'import total quan, com a conseqüència de la concurrència d'alguna de les circumstàncies previstes en l'article 58 del Reglament que desenvolupa la Llei 38/2003, de 17 de novembre, general de subvencions, aprovat pel Reial decret 887/2006, de 21 de juliol, es produïsca un augment de crèdit disponible abans de la concessió de les ajudes regulades per la present resolució.  
3. L'efectivitat de la quantia addicional queda condicionada a la declaració de disponibilitat del crèdit com a conseqüència de les circumstàncies abans assenyalades i, si escau, a la prèvia aprovació de la modificació pressupostària que siga procedent en un moment anterior a la resolució de la concessió.  
4. En tot cas, la declaració del crèdit disponible es publicarà en el Diari Oficial de la Generalitat Valenciana i en el web de la Conselleria d'Educació, Investigació, Cultura i Esport amb caràcter previ a la resolució de concessió, sense que tal publicitat implique l'obertura d'un termini per a presentar noves sol·licituds, ni l'inici de nou còmput de termini per a resoldre.  
5. Per a cada anualitat, el pagament anticipat del cent per cent de l'import de les subvencions que es convoquen mitjançant la present resolució es realitzarà si la llei de pressupostos de la Generalitat o una altra norma així ho estableixen. En cas contrari, el pagament s'efectuarà prèvia justificació, pels beneficiaris, de la realització de l'activitat objecte de subvenció.  
  
Tercer. Persones beneficiàries  
Podran ser persones beneficiàries d'aquestes subvencions les previstes en les bases reguladores, sempre que complisquen els requisits que fixen aquestes bases i els que addicionalment dispose l'annex corresponent a cada modalitat de subvenció d'aquesta convocatòria.  
  
Quart. Sol·licituds i documentació  
1. Els models d'impresos normalitzats (sol·licituds i restant documentació) estaran disponibles en la seu electrònica de la Generalitat (http://www.ceice.gva.es/web/ciencia/convocatories\_2019).  
2. La presentació de les sol·licituds i de la documentació exigida per a cada subvenció es realitzarà de conformitat amb l'article 14 de les bases reguladores i el que disposa la present resolució.  
3. Les sol·licituds hauran de comptar únicament amb la signatura de la persona sol·licitant i aniran acompanyades, a més dels annexos i documents necessaris per a la modalitat de subvenció que se sol·licita, ineludiblement de l'imprés de la signatura del representant legal de l'entitat en matèria d'investigació.  
Amb l'esmentat imprés (signatura del representant legal de l'entitat en matèria d'investigació) s'autoritza i autentifica el contingut de la sol·licitud i de tota la documentació que es presente per a concórrer en la corresponent convocatòria, sense perjudici de les actuacions de comprovació que sobre aquelles puga requerir l'òrgan instructor.  
  
4. Un mateix investigador no podrà presentar sol·licituds en més d'una modalitat de subvenció de les convocades mitjançant aquesta resolució.  
  
Cinqué. Termini i lloc de presentació de les sol·licituds  
1. El termini per a la presentació de sol·licituds serà des de l'endemà a la publicació de la present resolució fins al 15 de febrer de 2019 inclusivament.  
2. Les sol·licituds i la documentació necessària per a cada modalitat de subvenció es presentaran telemàticament, en el termini establit en l'apartat anterior, a través de la seu electrònica de la Generalitat en la següent adreça:  
http://www.ceice.gva.es/web/ciencia/convocatories\_2019  
No obstant això, les sol·licituds que no utilitzen la signatura electrònica o certificat digital hauran de remetre també telemàticament la sol·licitud (sense signatura) i tota la documentació necessària segons la modalitat de subvenció de què es tracte. La sol·licitud s'imprimirà i amb la signatura original manuscrita es presentarà en un dels registres previstos en l'article 16.4 de la Llei 39/2015, d'1 d'octubre, del procediment administratiu comú de les administracions públiques. En aquest cas, s'haurà de tindre present que l'esmentada presentació en algun dels registres anteriors haurà de realitzar-se dins del termini establit en l'apartat primer del present resolc.  
  
Sisé. Criteris de valoració, termini de resolució i notificació i recursos  
1. Les sol·licituds es tramitaran de conformitat amb el que estableixen les bases reguladores i la resolució de concessió s'efectuarà en règim de concurrència competitiva.  
2. Les sol·licituds presentades es valoraran conforme als criteris i barem que per a cada una de les subvencions es determinen en el títol II de les bases reguladores.  
3. En el cas de produir-se un empat en la puntuació total obtinguda per les sol·licituds durant el procés d'avaluació, es dirimirà atenent la major puntuació obtinguda en el criteri de valoració referent a l'avaluació del projecte o activitat a desenvolupar amb l'ajuda sol·licitada en cada una de les subvencions. Si persisteix l'empat, es resoldrà aplicant criteris d'equilibri de gènere. Si després d'això l'empat persisteix, es resoldrà per decisió motivada de la comissió avaluadora.  
  
En cas de ser necessària l'aplicació de criteris de gènere per a dirimir l'empat entre les sol·licituds, tindran prioritat les persones sol·licitants el gènere de les quals es trobe menys representat en la seua àrea de coneixement. Per a això, es tindrà en compte la relació de les àrees de coneixement que presenten més desequilibri de gènere, de conformitat amb les dades disponibles procedents del Sistema Integrat d'Informació Universitària relatives al personal docent i investigador de la Comunitat Valenciana i que figuren en la taula I de l'annex V d'aquesta convocatòria.  
4. La resolució de les subvencions convocades i la seua notificació es realitzaran conforme estableix l'article 20 de les bases reguladores. El termini màxim per a resoldre les sol·licituds presentades i per a la concessió de les subvencions que s'estableixen en la present convocatòria serà de sis mesos a partir de la data de finalització del termini de presentació de sol·licituds. El còmput s'interromprà durant el termini requerit per a l'esmena per la persona interessada. Transcorregut aquest termini sense que haja recaigut resolució, s'entendrà desestimada la sol·licitud de concessió de la subvenció, en els termes previstos en l'article 25 de la LPAC.  
5. Contra les resolucions dels procediments de concessió de les subvencions, que posen fi a la via administrativa, la persona interessada podrà optar entre interposar un recurs potestatiu de reposició davant del mateix òrgan que l'ha dictada, conforme als articles 112, 123 i 124 de la LPAC; o bé impugnar-la directament davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de la notificació, formulant per a això el corresponent recurs contenciós administratiu a l'empara dels articles 10.1, lletra a), i 46.1 de la Llei 29/1998, de 13 de juliol, reguladora de la jurisdicció contenciosa administrativa. En cap cas es podrà simultaniejar la interposició de tots dos recursos.  
  
  
Seté. Entrada en vigor  
La present resolució entrarà en vigor l'endemà de la publicació en el Diari Oficial de la Generalitat Valenciana.  
De conformitat amb els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició s'ha d'interposar davant l'òrgan que va dictar l'acte en el termini d'un mes a comptar des de l'endemà de la publicació de la present resolució.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació de la present resolució.  
  
València, 12 de desembre de 2018. El conseller d'Educació, Investigació, Cultura i Esport: Vicent Marzà Ibáñez.  
  
  
ANNEX I  
Subvencions per a la contractació d'investigadores  
 i investigadors doctors d'excel·lència per a desenvolupar   
un projecte d'I+D+i en la Comunitat  
  
Primer. Objecte i característiques de la subvenció  
1. L'objecte de la present convocatòria és la concessió de les subvencions la regulació específica de les quals s'estableix en els articles 25 al 30 de les bases reguladores.  
2. La durada de les subvencions serà de quatre anys (48 mesos), prorrogables fins a dos anys més. La pròrroga serà sol·licitada i motivada per l'entitat beneficiària sis mesos abans de la finalització de la subvenció i haurà de ser autoritzada per la persona titular de la direcció general competent en matèria de política científica i investigació. La concessió de qualsevol pròrroga quedarà condicionada a l'existència de crèdit adequat i suficient en la línia corresponent del programa pressupostari 542.50.  
3. La subvenció anual per a cada un dels contractes a temps complet serà de 70.000 euros, destinats a finançar el salari i la quota empresarial de la Seguretat Social. La retribució mínima anual a rebre per la persona investigadora s'haurà d'indicar en cada contracte i serà de 52.990,15 euros bruts anuals.  
4. De la subvenció anual de cada contracte establida en l'apartat anterior (70.000 euros), el percentatge d'ajuda finançat per la Generalitat en cada una de les anualitats serà el següent:  
 100 % per al primer any.  
 80 % per al segon any.  
 70 % per al tercer any.  
 50 % per al quart any.  
Per a les pròrrogues, el percentatge de cofinançament de la Generalitat podrà arribar fins al 50 % del cost dels contractes.  
Les entitats beneficiàries hauran d'assumir cada anualitat la resta del finançament dels contractes.  
5. La subvenció es complementarà amb una dotació addicional a la disposició de l'investigador per a l'execució del projecte. Aquesta dotació tindrà un límit màxim anual de 50.000 euros i es determinarà en la resolució de concessió en funció del pressupost del projecte sol·licitat i del resultat del procés d'avaluació.  
6. L'import de la dotació destinada a l'execució del projecte podrà finançar els conceptes següents:  
a) Despeses de contractació de personal associat al projecte  
1. Personal tècnic de suport  
La dotació anual per a cada un dels contractes serà de 19.815 euros per a contractes a jornada completa i es destinarà necessàriament a finançar el salari i la quota empresarial de la Seguretat Social. La retribució salarial mínima que haurà de rebre el personal contractat i que s'haurà d'indicar en cada contracte, serà de 15.000 euros bruts anuals a jornada completa. En el cas de formalitzar un contracte a jornada parcial, la dotació anual per a cada un dels contractes serà proporcional a la jornada laboral realitzada.  
  
2. Personal investigador de caràcter predoctoral  
El contracte laboral a formalitzar serà, preferentment, l'establit en l'article 21 de la Llei 14/2011, d'1 de juny, de la ciència, la tecnologia i la innovació. La durada màxima del contracte amb cada investigador en formació serà de quatre anys.  
La dotació anual per a cada un dels contractes predoctorals serà de 22.192,80 euros i es destinarà necessàriament a finançar el salari i la quota empresarial de la Seguretat Social. La retribució salarial mínima que hauran de rebre els investigadors en formació durant aquest període, que s'haurà d'indicar en cada contracte, serà de 16.800 euros bruts anuals.  
Les persones candidates als contractes hauran de reunir els requisits següents:  
- Tindre la nacionalitat espanyola, o ser nacional d'un estat membre de la Unió Europea, o ser estranger amb autorització o permís de residència o d'estada per estudis a Espanya.  
- Estar en possessió d'un títol expedit per una universitat espanyola o estrangera de grau.  
- Estar admés o preadmés en un programa de doctorat en una universitat de la Comunitat Valenciana. A aquest efecte, es considerarà que un sol·licitant està preadmés quan haja superat un mínim de 300 crèdits i sol·licitat la seua admissió a un programa de doctorat, sempre que haja sigut possible per qüestió d'obertura de termini.  
b) Despeses d'execució i funcionament:  
- Material fungible. No podrà finançar-se material d'oficina ni accessoris informàtics com càmeres web, teclats, memòries USB o ratolins.  
- Viatges, manutenció i allotjament del personal contractat a càrrec del projecte. En aquest cas, s'adequaran als límits que per a aquests conceptes estiguen establits en la normativa de la Generalitat. No podran finançar-se estades d'investigació, entenent per estada períodes de més de quinze dies en una mateixa destinació. Per tant, si es realitza una estada (més de quinze dies), no es podrà finançar cap despesa amb fons d'aquesta ajuda.  
- Viatges, manutenció i allotjament i impartició de conferències o ponències dels investigadors doctors convidats, per a participar en el projecte en activitats desenvolupades en l'àmbit de la Comunitat Valenciana, sempre que es justifique la participació realitzada. En aquest cas, s'adequaran als límits que per a aquests conceptes estiguen establits en la normativa de la Generalitat.  
- Difusió de les activitats del projecte. Seran subvencionables per aquest concepte les inscripcions a congressos i jornades dels membres del grup, del personal de suport a la investigació i del personal contractat a càrrec del projecte, pàgina web del grup, publicacions del projecte d'investigació en revistes científiques i quotes per adhesió a associacions especialitzades.  
- Realització de jornades científiques directament relacionades amb el projecte presentat, fins a un màxim de 6.000 euros anuals i sempre que no s'hagen concedit per a aquest mateix concepte altres ajudes per part d'aquesta conselleria. En tot cas, en tota la documentació oficial de les jornades haurà de quedar acreditat el seu finançament per aquest projecte. Les despeses subvencionables per aquest apartat poden anar destinades, entre altres, als següents conceptes:  
a) Les despeses de viatges, manutenció i allotjament de les persones del comité científic, del comité organitzador i de ponents i conferenciants amb els límits que per a aquests conceptes estiguen establits en la normativa de la Generalitat sobre indemnitzacions per raó del servei.  
b) La difusió dels programes de la reunió com: despeses de disseny i impressió de cartells, tríptics i programes, pàgina web i publicitat, que hauran d'incloure sempre el patrocini de la Conselleria d'Educació, Investigació, Cultura i Esport de la Generalitat.  
c) Les despeses de ponències, conferències i altres participacions amb els límits que per a aquests conceptes estiguen establits en la normativa de la Generalitat sobre indemnitzacions per raó del servei.  
d) Despeses de traducció i lloguer d'equips tècnics.  
e) L'edició de les ponències o conclusions resultants.  
No són subvencionables:  
a) Les despeses socials associades a les actuacions subvencionables.  
b) Els cursos de postgrau, de reciclatge o d'especialització.  
c) Material inventariable, siga quina siga la seua quantia.  
d) Material d'oficina i material fungible, en general, que no tinga relació amb l'activitat proposada.  
e) Les despeses de funcionament pròpies del centre d'investigació.  
f) Les de lloguer de locals o carpes.  
g) Les despeses d'hostesses o pagaments a becaris.  
- Despeses d'adquisició d'equipament cientificotècnic, incloent-hi programari de caràcter especialitzat i destinat exclusivament a la investigació i que possibilite la utilització adequada de l'equipament adquirit. No podran finançar-se equips informàtics de caràcter general com ordinadors personals i tauletes tàctils. Només excepcionalment es podran finançar equips informàtics quan es tracte d'equips molt específics necessaris per a poder desenvolupar el projecte d'investigació i quan s'haja especificat així en la memòria cientificotècnica.  
  
- Altres despeses estrictament necessàries per a l'execució del projecte com ara treball de camp, seqüenciació, microscòpia o similar.  
c) Costos indirectes. Despeses de funcionament de les entitats beneficiàries necessàries per al desenvolupament del projecte. Aquesta quantitat ascendirà a un import que es determinarà per l'aplicació d'un percentatge màxim del 15 % sobre la quantitat de la despesa executada i justificada per la contractació de personal per al projecte, excloent-ne el cost de la Seguretat Social, per la qual cosa la seua concreció final es realitzarà amb la justificació de despeses de cada anualitat.  
7. La persona sol·licitant i el personal associat a l'execució del projecte no podran percebre a càrrec del projecte una remuneració addicional al contracte per la seua participació.  
8. Totes les despeses hauran d'estar directament relacionades amb l'execució del projecte per a poder-se finançar per aquesta subvenció.  
  
Segon. Requisits de les persones sol·licitants  
Podran sol·licitar aquestes subvencions les persones investigadores que en el moment de presentació de sol·licituds no mantinguen vinculació amb cap universitat pública o centre d'investigació valencià i que reunisquen, almenys, un dels requisits següents:  
a) Ser beneficiària d'una ERC starting o consolidator i estar desenvolupant aquesta ajuda i projecte en una universitat o centre d'investigació fora de la Comunitat Valenciana.  
b) Haver superat la fase 1 del procés d'avaluació de les subvencions ERC (starting/consolidator) o haver sigut beneficiària d'una ajuda Ramón y Cajal o MSCA-IF.  
c) Disposar, durant el termini de presentació de sol·licituds, d'una experiència des de la lectura de la tesi doctoral entre tres i dotze anys, entesa com disposa l'article 3 h) de l'ordre de bases, i haver realitzat una o diverses estades postdoctorals en centres d'investigació de prestigi internacional fora de la Comunitat Valenciana que acumulen, com a mínim, un període total de tres anys.  
  
Tercer. Sol·licituds  
1. Les sol·licituds es presentaran en el termini i en les formes previstes en el resolc cinqué d'aquesta resolució.  
2. La sol·licitud telemàtica anirà acompanyada, a més de l'imprés de la signatura del representant legal de l'entitat en matèria d'investigació, dels documents següents:  
a) Còpia del títol de doctor o del document en què se certifique el pagament de les taxes per a l'expedició del títol. En el cas de titulació estrangera, traducció jurada d'aquesta.  
b) Currículum de la persona sol·licitant en què quede consignada la seua excel·lència científica i la seua capacitat de lideratge de projectes.  
  
c) Memòria cientificotècnica del projecte d'investigació, que haurà d'incloure una explicació de les activitats que es preveu desenvolupar durant la durada del contracte i en el centre de destinació.  
d) Pla de treball per a resultar adjudicatari d'una ERC Grant o d'una de superior nivell de la que s'és beneficiari.  
e) Pressupost de despeses del projecte desglossat per conceptes amb les previsions per a totes les anualitats de durada del projecte.  
f) Còpia dels documents acreditatius que la persona sol·licitant compleix almenys un dels requisits de l'apartat segon d'aquest annex.  
  
g) Quan la persona sol·licitant al·legue a efecte de l'avaluació la condició de retorn, haurà de presentar una memòria explicativa sobre les circumstàncies d'arrelament previ a la Comunitat.  
h) Si escau, còpia dels documents acreditatius de les circumstàncies explicades en la memòria de l'apartat anterior.  
i) Informe de la vida laboral de la persona sol·licitant expedit per la Seguretat Social espanyola amb posterioritat a la data d'inici del termini de presentació de sol·licituds.  
  
3. El centre beneficiari comprovarà i certificarà que la persona sol·licitant i la documentació presentada s'ajusta als requisits establits en aquesta convocatòria. Les sol·licituds hauran de comptar amb la signatura de la persona sol·licitant necessàriament i amb la conformitat del centre d'investigació, que s'acreditarà mitjançant imprés de signatura del representant legal de l'entitat en matèria d'investigació, pel qual, entre altres coses, es comprometrà a contractar la persona sol·licitant en les condicions establides en les bases reguladores i en la resolució de concessió, en el cas de resultar adjudicada la subvenció.  
  
Quart. Criteris de valoració  
1. Les sol·licituds seran avaluades sobre un total de 100 punts segons els criteris i barem següents:  
a) Excel·lència científica del candidat (40 %).  
Fins a 10 punts: participació en projectes o grups d'investigació d'àmbit nacional o internacional.  
Fins a 10 punts: publicacions científiques i participació en activitats de difusió.  
Fins a 10 punts: contractes i patents o mèrits equivalents en les seues respectives àrees de coneixement.  
Fins a 10 punts: estades a l'estranger, premis i altres accions rellevants.  
b) Qualitat i impacte del projecte d'investigació proposat i del pla de treball (40 %).  
Fins a 15 punts: qualitat del projecte d'investigació (objectius, impactes esperats, incorporació de la perspectiva de gènere, metodologia del projecte i pla de treball).  
Fins a 10 punts: que el projecte es trobe en la frontera de coneixement i que tinga una elevada projecció internacional.  
Fins a 15 punts: pla de treball per a concórrer a pròximes convocatòries de subvencions de l'ERC o d'ERC de nivell superior del que s'és beneficiari.  
c) Capacitat de lideratge de projectes per part del candidat (20 %).  
  
2. Al total de la puntuació assignada a l'avaluació de l'apartat anterior, es concediran fins a 10 punts addicionals en l'avaluació de les sol·licituds que al·leguen i acrediten condició de retorn de la persona investigadora.  
3. La comissió avaluadora prevista en l'article 17 de les bases reguladores demanarà l'assessorament de persones expertes de reconegut prestigi internacional designades per la persona titular de la direcció general en matèria de política científica i investigació o d'agències d'avaluació.  
  
Cinqué. Resolució provisional  
Conforme a l'article 19.2 de les bases reguladores, les persones proposades en la resolució provisional presentaran, en el termini de 10 dies des de la publicació, el document d'acceptació o desistiment de la proposta de subvenció, així com qualsevol altre document que establisca l'esmentada resolució. La falta de presentació d'aquesta documentació en el termini establit s'entendrà com a desistiment de la sol·licitud.  
  
  
Sisé. Contracte  
1. Les entitats beneficiàries hauran de formalitzar un contracte laboral amb les investigadores i els investigadors d'acord amb l'article 23 de la Llei 14/2011, d'1 de juny, de la ciència, la tecnologia i la innovació, i remetre'n una còpia a l'òrgan instructor en el termini d'un mes des de la formalització. No obstant això, per al que disposa la lletra f) d'aquest article es requerirà l'autorització prèvia de la conselleria competent en matèria de política científica i investigació.  
2. La data d'inici dels contractes es determinarà en la resolució de concessió.  
  
Seté. Obligacions  
1. Les entitats beneficiàries hauran de sol·licitar autorització per a modificar la distribució per conceptes de l'import concedit per a l'execució del projecte d'investigació quan es tracte de canvis que afecten despeses de contractació de personal i canvis entre els diferents conceptes de despeses d'execució i funcionament que suposen variacions superiors al 20 % respecte al pressupost inicial previst.  
  
2. La persona investigadora responsable de l'execució del projecte haurà de fer pública la circumstància d'haver rebut finançament de la Generalitat en les publicacions, ponències, participacions en congressos i altres activitats de difusió científica durant el període de gaudi de la subvenció.  
  
Huité. Justificació i seguiment científic  
1. La justificació de les subvencions es realitzarà d'acord amb el que estableix l'article 22 de les bases reguladores.  
2. També es justificarà l'ús de la subvenció concedida mitjançant el compliment de les normes de seguiment cientificotècnic tal com disposa l'article 29 de les bases reguladores.  
  
  
ANNEX II  
Subvencions per a la contractació de doctors  
 i doctores amb experiència internacional  
  
Primer. Objecte i característiques de la subvenció  
1. L'objecte de la present convocatòria és la concessió de les subvencions la regulació específica de les quals s'estableix en els articles 31 al 36 de les bases reguladores.  
2. La durada de les subvencions serà de quatre anys (48 mesos), prorrogables fins a dos anys més. La pròrroga serà sol·licitada i motivada per l'entitat beneficiària sis mesos abans de la finalització de la subvenció i haurà de ser autoritzada per la persona titular de la direcció general en matèria de política científica i investigació. La concessió de qualsevol pròrroga quedarà condicionada a l'existència de crèdit adequat i suficient en la línia corresponent del programa pressupostari 542.50.  
3. La subvenció anual de cada un dels contractes a temps complet serà de 55.000 euros, destinats a finançar el salari i la quota empresarial de la Seguretat Social. La retribució mínima anual a rebre per la persona investigadora s'haurà d'indicar en cada contracte i serà de 41.635 euros bruts anuals.  
4. De la subvenció anual de cada un dels contractes establida en l'apartat anterior (55.000 euros), el percentatge d'ajuda finançat per la Generalitat en cada una de les anualitats serà el següent:  
- 100 % per al primer any.  
- 80 % per al segon any.  
- 70 % per al tercer any.  
- 50 % per al quart any.  
Per a les pròrrogues, el percentatge de cofinançament de la Generalitat podrà arribar fins al 50 % del cost dels contractes.  
Les entitats beneficiàries, en cada una de les anualitats, hauran d'assumir la resta del finançament dels contractes.  
5. Addicionalment la persona investigadora disposarà d'una dotació destinada a finançar diferents conceptes de despeses del grup d'investigació de referència en el qual s'integre, amb un límit màxim anual de 25.000 euros. Aquesta quantitat quedarà determinada en funció del pressupost sol·licitat i del resultat del procés de l'avaluació i podrà finançar els conceptes següents:  
a) Despeses de contractació de personal tècnic de suport associat al projecte. La dotació anual per a cada un dels contractes serà de 19.815 euros per a contractes a jornada completa i es destinarà necessàriament a finançar el salari i la quota empresarial de la Seguretat Social. La retribució salarial mínima que haurà de rebre el personal contractat i que s'haurà d'indicar en cada contracte serà de 15.000 euros bruts anuals a jornada completa. En el cas de formalitzar un contracte a jornada parcial, la dotació anual per a cada un dels contractes serà proporcional a la jornada laboral realitzada.  
b) Despeses d'execució i funcionament:  
- Material fungible. No podrà finançar-se material d'oficina ni accessoris informàtics com càmeres web, teclats, memòries USB o ratolins.  
- Viatges, manutenció i allotjament de les persones del grup d'investigació de referència i del personal contractat a càrrec del projecte. En aquest cas, s'adequaran als límits que per a aquests conceptes estiguen establits en la normativa de la Generalitat. No podran finançar-se estades d'investigació, entenent per estada períodes de més de quinze dies en una mateixa destinació. Per tant, si es realitza una estada (més de quinze dies), no es podrà finançar cap despesa amb fons d'aquesta subvenció.  
- Viatges, manutenció, allotjament i impartició de conferències o ponències dels investigadors doctors convidats, per a participar en el projecte en activitats desenvolupades en l'àmbit de la Comunitat Valenciana, sempre que es justifique la participació realitzada. En aquest cas, s'adequaran als límits que per a aquests conceptes estiguen establits en la normativa de la Generalitat.  
- Difusió de les activitats del grup. Seran subvencionables per aquest concepte les inscripcions a congressos i jornades dels membres del grup, del personal de suport a la investigació i del personal contractat a càrrec del projecte, pàgina web del grup, publicacions del grup en revistes científiques i quotes per adhesió a associacions especialitzades.  
- Realització de jornades científiques directament relacionades amb el projecte presentat, fins a un màxim de 6.000 euros anuals i sempre que no s'hagen concedit per a aquest mateix concepte altres ajudes per part d'aquesta conselleria. En tot cas, en tota la documentació oficial de les jornades haurà de quedar acreditat el seu finançament per aquest projecte. Les despeses subvencionables per aquest apartat poden anar destinades, entre altres, als següents conceptes:  
a) Les despeses de viatges, manutenció i allotjament de les persones del comité científic, del comité organitzador i dels ponents i conferenciants amb els límits que per a aquests conceptes estiguen establits en la normativa de la Generalitat sobre indemnitzacions per raó del servei.  
  
b) La difusió dels programes de la reunió com: despeses de disseny i impressió de cartells, tríptics i programes, pàgina web i publicitat, que hauran d'incloure sempre el patrocini de la Conselleria d'Educació, Investigació, Cultura i Esport de la Generalitat.  
c) Les despeses de ponències, conferències i altres participacions amb els límits que per a aquests conceptes estiguen establits en la normativa de la Generalitat sobre indemnitzacions per raó del servei.  
d) Despeses de traducció i lloguer d'equips tècnics.  
e) L'edició de les ponències o conclusions resultants.  
No seran subvencionables:  
a) Les despeses socials associades a les actuacions subvencionables.  
b) Els cursos de postgrau, de reciclatge o d'especialització.  
c) Material inventariable, siga quina siga la seua quantia.  
d) Material d'oficina i material fungible, en general, que no tinga relació amb l'activitat proposada.  
e) Les despeses de funcionament pròpies del centre d'investigació.  
  
f) Les de lloguer de locals o carpes.  
g) Les despeses d'hostesses o pagaments a becaris.  
- Despeses d'adquisició d'equipament cientificotècnic, incloent-hi programari de caràcter especialitzat i destinat exclusivament a la investigació i que possibilite la utilització adequada de l'equipament adquirit. No podran finançar-se equips informàtics de caràcter general com ordinadors personals ni tauletes tàctils, només excepcionalment es podran finançar equips informàtics quan es tracte d'equips molt específics necessaris per a poder desenvolupar el projecte d'investigació i s'haja especificat així en la memòria cientificotècnica.  
  
- Altres despeses estrictament necessàries per a l'execució del projecte com ara treball de camp, seqüenciació, microscòpia o similar.  
c) Costos indirectes. Despeses de funcionament de les entitats beneficiàries necessàries per al desenvolupament del projecte. Aquesta quantitat ascendirà a un import que es determinarà per l'aplicació d'un percentatge màxim del 15 % sobre la quantitat de despesa executada i justificada per la contractació de personal per al projecte, excloent-ne el cost de la Seguretat Social, per la qual cosa la seua concreció final es realitzarà amb la justificació de despeses de cada anualitat.  
6. La persona sol·licitant i el personal associat a l'execució del projecte no podran percebre amb càrrec al projecte una remuneració addicional al contracte per la seua participació.  
7. Totes les despeses hauran d'estar directament relacionades amb l'execució del projecte per a poder-se finançar per aquesta subvenció.  
  
Segon. Requisits dels sol·licitants i del grup d'investigació de referència  
1. Podran ser sol·licitants totes aquelles persones que en el moment de presentació de sol·licituds no mantinguen vinculació amb cap universitat pública o centre d'investigació valencià i que reunisquen els requisits següents:  
a) Disposar, durant el termini de presentació de sol·licituds, d'una experiència des de la lectura de la tesi doctoral no superior a 5 anys, entesa com disposa l'article 3 h) de l'ordre de bases.  
Si el títol de doctor ha sigut emés per alguna universitat de la Comunitat Valenciana, la persona candidata necessitarà haver estat separada contractualment de la institució almenys durant dos anys des de la consecució del títol de doctor.  
b) Haver realitzat una o diverses estades postdoctorals en centres d'investigació de prestigi internacional fora de la Comunitat Valenciana que acumulen, com a mínim, un període total de dos anys.  
c) Tindre l'aval de l'investigador responsable del grup d'investigació de referència en el qual s'integrarà. No es podrà avalar més d'un sol·licitant en una mateixa convocatòria.  
  
Tercer. Sol·licituds  
1. Les sol·licituds es presentaran en el termini i en les formes previstes en el resolc cinqué d'aquesta resolució.  
2. La sol·licitud telemàtica anirà acompanyada, a més de l'imprés de la signatura del representant legal de l'entitat en matèria d'investigació, dels següents documents:  
a) Còpia del títol de doctor o del document en el qual se certifique el pagament de les taxes per a l'expedició del títol. En el cas de titulació estrangera, traducció jurada de la titulació.  
b) Currículum de la persona sol·licitant en el qual quede consignada la seua excel·lència científica i la seua capacitat de lideratge de projectes.  
c) Còpia dels documents que acrediten que la persona sol·licitant ha efectuat una o diverses estades postdoctorals en centres d'investigació de prestigi internacional que acumulen, com a mínim, un període total de dos anys.  
d) Pressupost de despeses sol·licitat per conceptes amb les previsions per a totes les anualitats d'execució de la subvenció.  
e) Historial científic del grup d'investigació en el qual s'integrarà.  
  
f) Si escau, llistat dels membres del grup d'investigació que no s'han relacionat en la sol·licitud per superar el nombre de línies disponibles.  
g) En cas que el grup d'investigació no es trobe actualment finançat pel programa Prometeu:  
- Breu memòria que justifique que es tracta d'un grup d'investigació de referència i, per tant, compleix els requisits dels apartats 2) o 3) de l'article 3 i) de les bases reguladores.  
- Documentació acreditativa de les circumstàncies al·legades en la memòria anterior. Per a la justificació del compliment del requisit de disposar d'un impacte normalitzat superior a 1,5 de la producció científica respecte del valor mitjà mundial, en el període 2013-2016, en el càlcul es tindran en compte exclusivament els treballs de caràcter primari ?articles, revisions de l'estat de l'art i articles o treballs publicats en els anuals de les principals conferències científiques- publicats entre l'1 de gener de 2013 i el 31 de desembre de 2016 recollits en una de les bases de dades internacionals Web of Science o Scopus. Totes les dades s'extrauran d'una única base de dades internacionals i és obligatori la presentació del codi únic d'autor que apareix en la base de dades triada (Researcher ID en Web of Science o bé autor ID en Scopus). L'impacte normalitzat es calcularà separadament per a cada any del període de la manera següent:  
1r Se sumaran les cites acollides pel conjunt dels treballs publicats aquest any des de la data de publicació fins al moment en què siga realitzada la consulta, i s'obtindrà el quocient d'aquesta suma i el nombre de treballs publicats aquest any.  
2n El valor resultant es dividirà pel valor de l'impacte mundial aquest any corresponent a l'àmbit científic en el qual s'inscriuen els treballs realitzats per l'autor.  
3r L'impacte normalitzat per al període 2013-2016 és la mitjana dels valors obtinguts segons el punt 2n per a cada any, ponderada pel nombre de treballs publicats aquest any.  
En la pàgina web de la Conselleria d'Educació, Investigació, Cultura i Esport es donarà accés a les dades de l'impacte mundial per àmbit científic a què s'ha fet referència.  
h) Aval de l'investigador responsable del grup d'investigació de referència en el qual s'integrarà.  
i) Si escau, quan la persona sol·licitant al·legue, a efecte de l'avaluació, la condició de retorn, haurà de presentar una memòria explicativa sobre les circumstàncies d'arrelament previ a la Comunitat.  
j) Si escau, còpia dels documents acreditatius de les circumstàncies explicades en la memòria de l'apartat anterior.  
k) Informe de la vida laboral de la persona sol·licitant expedit per la Seguretat Social espanyola amb posterioritat a la data d'inici del termini de presentació de sol·licituds.  
3. El centre beneficiari comprovarà que la persona sol·licitant i la documentació presentada s'ajusta als requisits establits en aquesta convocatòria. Les sol·licituds hauran de comptar amb la signatura de la persona sol·licitant necessàriament i amb la conformitat del centre d'investigació, que s'acreditarà mitjançant imprés de signatura del representant legal de l'entitat en matèria d'investigació, pel qual, entre altres coses, es comprometrà a contractar la persona sol·licitant en les condicions establides en les bases reguladores i la resolució de concessió, en el cas de resultar adjudicada la subvenció.  
  
Quart. Criteris de valoració  
1. Les sol·licituds seran avaluades, sobre un total de 100 punts, segons els criteris i barem següents:  
a) Excel·lència científica del candidat (50 %).  
Fins a 15 punts: participació en projectes o grups d'investigació d'àmbit nacional o internacional.  
Fins a 15 punts: publicacions científiques i participació en activitats de difusió.  
Fins a 10 punts: contractes i patents o mèrits equivalents en les seues respectives àrees de coneixement.  
Fins a 10 punts: estades a l'estranger, premis i altres acciones rellevants.  
b) Trajectòria internacional del candidat (25 %). Es valorarà si ha superat la fase 1 del procés d'avaluació de les subvencions ERC (starting/consolidator), si ha rebut segell d'excel·lència en les subvencions MSCA-IF o si ha quedat seleccionat o en la reserva d'altres convocatòries nacionals i internacionals d'excel·lència (programes Juan de la Cierva, Ramón y Cajal?).  
c) Qualitat i interés de l'historial científic del grup investigador on s'integrarà el candidat (25 %).  
2. Al total de la puntuació assignada a l'avaluació de l'apartat anterior es concediran fins a 10 punts addicionals en l'avaluació de les sol·licituds que al·leguen i acrediten condició de retorn de la persona investigadora.  
3. La comissió avaluadora demanarà l'assessorament de persones expertes de reconegut prestigi internacional designades per la persona titular de la direcció general en matèria de política científica i investigació o d'agències d'avaluació.  
  
Cinqué. Resolució provisional  
Conforme a l'article 19.2 de les bases reguladores, les persones proposades en la resolució provisional presentaran, en el termini de 10 dies des de la seua publicació, el document d'acceptació o desistiment de la proposta de subvenció, així com qualsevol altre document que establisca l'esmentada resolució. La falta de presentació d'aquesta documentació en el termini indicat s'entendrà com a desistiment de la sol·licitud.  
  
  
Sisé. Contracte  
1. Les entitats beneficiàries hauran de formalitzar un contracte laboral amb les investigadores i els investigadors d'acord amb l'article 23 de la Llei 14/2011, d'1 de juny, de la ciència, la tecnologia i la innovació, i en remetran una còpia a l'òrgan instructor en el termini d'un mes des de la formalització. En aquest contracte haurà de constar expressament la seua vinculació amb el projecte. No obstant això, per al que disposa en lletra f) d'aquest article es requerirà l'autorització prèvia de la conselleria competent en matèria de política científica i investigació.  
2. La data d'inici dels contractes es determinarà en la resolució de concessió.  
  
Seté. Obligacions  
1. Les entitats beneficiàries hauran de sol·licitar autorització per a modificar la distribució per conceptes de l'import concedit per a l'execució del projecte d'investigació quan es tracte de canvis que afecten despeses de contractació de personal i canvis entre els diferents conceptes de despeses d'execució i funcionament que suposen variacions superiors al 20 % respecte al pressupost inicial previst.  
2. La persona investigadora contractada haurà de fer pública la circumstància d'haver rebut finançament de la Generalitat en les publicacions, ponències, participacions en congressos i altres activitats de difusió científica durant el període de gaudi de la subvenció.  
  
Huité. Justificació i seguiment científic  
1. La justificació de les ajudes es realitzarà d'acord amb el que estableix l'article 22 de les bases reguladores.  
2. També es justificarà l'ús de la subvenció concedida mitjançant el compliment de les normes de seguiment cientificotècnic tal com disposa l'article 35 de les bases reguladores.  
  
  
ANNEX III  
Subvencions per a la contractació de joves doctors   
i doctores per al desenvolupament d'un projecte   
de transferència tecnològica en empreses valencianes  
  
Primer. Objecte i característiques de la subvenció  
1. L'objecte de la present convocatòria és la concessió de les subvencions la regulació específica de les quals s'estableix en els articles 37 al 42 de les bases reguladores.  
2. La durada de les subvencions serà d'un mínim d'un any i un màxim de dos anys (24 mesos). La data d'inici i de finalització dels contractes es determinarà en la resolució de concessió de la subvenció i estaran vinculades a la vigència d'un conveni o contracte de transferència tecnològica.  
3. La subvenció màxima anual, per a cada un dels contractes a temps complet, serà de 40.000 euros, que es destinarà a finançar el salari i la quota empresarial de la Seguretat Social. L'import final de la subvenció per a cada un dels contractes es determinarà en la resolució de concessió que dependrà del resultat del procés d'avaluació i del percentatge de cofinançament dels contractes que entre l'empresa i el centre d'investigació o la universitat s'haja consignat en la sol·licitud. La retribució mínima anual que hauran de rebre els investigadors serà de 30.280 euros bruts anuals, i s'haurà d'indicar en cada contracte.  
  
  
Segon. Requisits de les persones sol·licitants i personal a contractar  
  
1. Podran ser sol·licitants totes les persones que, abans de finalitzar el termini de presentació de sol·licituds, reunisquen la totalitat dels següents requisits:  
- Ser l'investigador principal d'un projecte de transferència tecnològica.  
- Tindre el títol de doctor.  
- Tindre amb aquesta categoria una vinculació funcionarial, estatutària o contractual amb el centre d'investigació, que haurà de mantindre durant el període d'execució de la subvenció.  
2. El personal doctor a contractar haurà de reunir els requisits següents:  
- Ser menor de 35 anys.  
- Disposar d'una experiència des de la lectura de la tesi doctoral entre dos i quatre anys, entesa com disposa l'article 3 h) de l'ordre de bases.  
- Haver realitzat una o diverses estades postdoctorals en centres d'investigació de prestigi internacional fora de la Comunitat Valenciana que acumulen, com a mínim, un període total de sis mesos.  
  
Tercer. Sol·licituds  
1. Les sol·licituds es presentaran en el termini i en les formes previstes en el resolc cinqué d'aquesta resolució.  
2. La sol·licitud telemàtica anirà acompanyada, a més de l'imprés de la signatura del representant legal de l'entitat en matèria d'investigació, dels documents següents:  
a) Còpia del títol de doctor de la persona a contractar o del document en què se certifique el pagament de les taxes per a la seua obtenció. En el cas de titulacions estrangeres, traducció jurada de la titulació.  
b) Currículum de la persona a contractar.  
c) Còpia dels documents que acrediten que la persona candidata ha realitzat una o diverses estades postdoctorals en centres d'investigació de prestigi internacional que acumulen, com a mínim, un període total de sis mesos.  
d) Declaracions responsables de la persona candidata i l'investigador principal del projecte de no tindre cap participació en el capital social de l'empresa ni vinculació laboral prèvia.  
e) Currículum de l'investigador principal del projecte.  
f) Memòria descriptiva del projecte de transferència tecnològica que es pretén realitzar durant el gaudi de la subvenció, amb indicació de les activitats a desenvolupar per la persona contractada.  
En cas que el projecte tinga vinculació amb l'Estratègia d'especialització intel·ligent per a la investigació i la innovació en la Comunitat Valenciana (RIS3-CV), s'haurà d'indicar en quin dels eixos prioritaris de desenvolupament s'enquadra i sobre quin objectiu o objectius específics impactarà l'acompliment del projecte (pàgines 43 a 54 del document aprovat per la Comissió Delegada del Consell per a la Ciència, la Tecnologia i la Innovació el 27.12.2016).  
g) Certificat del centre d'investigació o universitat acreditant la vigència d'un conveni o contracte entre aquesta entitat i una empresa de la Comunitat Valenciana per a l'execució d'un projecte de transferència tecnològica dirigit per la persona investigadora principal sol·licitant, indicant la data d'inici i fi de la vigència i, si escau, els percentatges de cofinançament del contracte de l'empresa i/o el centre d'investigació o universitat.  
h) Si escau, la documentació que acredite que l'empresa és una spin off o una jove empresa innovadora, d'acord amb la definició de l'article 3 de les bases reguladores.  
i) Informe de vida laboral de la persona a contractar expedit per la Seguretat Social espanyola amb posterioritat a la data d'inici del termini de presentació de sol·licituds.  
3. El centre beneficiari comprovarà que tant la persona sol·licitant com la documentació presentada s'ajusten als requisits establits en aquesta convocatòria. Les sol·licituds hauran de comptar amb la signatura de la persona sol·licitant necessàriament i amb la conformitat del centre d'investigació o universitat pública, que s'acreditarà mitjançant l'imprés de signatura del representant legal de l'entitat en matèria d'investigació, pel qual, entre altres coses, es comprometrà a contractar la persona sol·licitant en les condicions establides en les bases reguladores i la resolució de concessió, en el cas de resultar adjudicada la subvenció.  
  
  
Quart. Criteris de valoració  
1. Les sol·licituds seran avaluades, sobre un total de 100 punts, segons els criteris i barem següents:  
a) Qualitat i impacte del projecte de transferència tecnològica proposat (40 %).  
Fins a 25 punts: qualitat cientificotècnica, rellevància i viabilitat de la proposta.  
Fins a 15 punts: impacte dels resultats a la cadena ciència, coneixement i empresa.  
b) Mèrits de l'investigador responsable del projecte (20 %).  
Fins a 5 punts: projectes d'investigació finançats com a investigador principal; contractes d'investigació d'especial rellevància; patents o mèrits equivalents en les seues respectives àrees de coneixement.  
  
Fins a 5 punts: publicacions.  
Fins a 10 punts: accions rellevants en l'àmbit de la transferència tecnològica.  
c) Impacte del projecte de transferència tecnològica (20 %).  
Fins a 10 punts: contribució del projecte a la millora de l'ocupabilitat del personal a contractar.  
Fins a 10 punts: impacte del projecte en la transformació del model econòmic i social de la Comunitat Valenciana.  
d) Percentatge de cofinançament dels contractes que s'assumisca entre l'empresa i el centre d'investigació o universitat pública en cas de rebre la subvenció (20 %).  
2. Al total de la puntuació assignada a l'avaluació de l'apartat anterior es concediran fins a 5 punts addicionals en l'avaluació d'aquelles sol·licituds segons l'alineació del projecte de transferència proposat en els eixos prioritaris de desenvolupament i objectius específics de la RIS3-CV i fins a 5 punts quan la investigació es desenvolupe en una empresa spin-off, en una jove empresa innovadora o en un institut tecnològic de la Comunitat.  
3. La comissió avaluadora demanarà l'assessorament de persones expertes designades per la persona titular de la direcció general en matèria de política científica i investigació.  
  
Cinqué. Resolució provisional  
Conforme a l'article 19.2 de les bases reguladores, les persones proposades en la resolució provisional presentaran, en el termini de 10 dies des de la seua publicació, el document d'acceptació o desistiment de la proposta de subvenció, així com qualsevol altre document que establisca l'esmentada resolució. La falta de presentació d'aquesta documentació en el termini establit s'entendrà com a desistiment de la sol·licitud.  
  
  
Sisé. Contracte  
Les entitats beneficiàries hauran de formalitzar un contracte laboral amb les investigadores i els investigadors d'acord amb l'article 22 de la Llei 14/2011, d'1 de juny, de la ciència, la tecnologia i la innovació, i en remetran una còpia a l'òrgan instructor en el termini d'un mes des de la formalització. En aquest contracte haurà de constar expressament la seua vinculació amb el projecte. La data d'inici dels contractes es determinarà en la resolució de concessió.  
  
  
Seté. Justificació i seguiment científic  
1. La justificació de les ajudes es realitzarà d'acord amb el que estableix l'article 22 de les bases reguladores.  
2. També es justificarà l'ús de la subvenció concedida mitjançant el compliment de les normes de seguiment cientificotècnic tal com disposa l'article 41 de les bases reguladores.  
  
  
ANNEX IV  
Subvencions per a la formació de doctors   
i doctores en empreses valencianes  
  
Primer. Objecte i característiques de la subvenció  
1. L'objecte de la present convocatòria és la concessió de les subvencions la regulació específica de les quals s'estableix en els articles 43 al 48 de les bases reguladores.  
2. La durada de la subvenció no podrà ser superior a quatre anys. La data d'inici i de finalització dels contractes es determinarà en la resolució de concessió de la subvenció i estaran vinculades a la vigència d'un conveni o contracte de transferència tecnològica.  
3. La subvenció anual de cada un dels contractes a temps complet serà de 16.800 euros, que es destinarà a finançar la retribució mínima que ha de rebre el personal contractat. El cost de les aportacions de la quota empresarial a la Seguretat Social serà finançat pel centre d'investigació i l'empresa d'acord amb els tipus de cotització i bonificacions corresponents cada any.  
4. La subvenció es complementarà amb:  
a) Una ajuda per a la realització d'estades en entitats d'I+D+i de fins a 2.400 euros, per als quatre anys d'execució de la subvenció. Aquesta ajuda servirà per a finançar despeses de viatge i una assegurança d'accidents i responsabilitat civil i, quan es tracte de països sense concert amb la Seguretat Social espanyola, o quan les cobertures d'aquest concert siguen insuficients, una assegurança d'assistència mèdica. Aquesta última s'aplicarà igualment, si és el cas, al cònjuge i als fills de la persona beneficiària. Aquestes assegurances hauran de cobrir el període total de gaudi de l'estada i seran obligatoris, de conformitat amb el que preveu l'article 43.2 b) de l'ordre de bases.  
b) Una dotació de fins a 1.500 euros, per cada persona investigadora contractada, per a finançar les despeses de matrícula en els ensenyaments de doctorat en una universitat pública valenciana. Aquesta dotació s'abonarà en quatre parts, durant cada una de les anualitats, corresponent a un quart del total consignat a aquesta dotació.  
  
Segon. Requisits de les persones sol·licitants i personal a contractar  
  
a) Podran ser sol·licitants totes aquelles persones que abans de finalitzar el termini de presentació de sol·licituds reunisquen els requisits següents:  
- Ser doctor.  
- Mantindre amb aquesta categoria una vinculació funcionarial, estatutària o contractual amb el centre d'investigació o universitat pública en el moment de la sol·licitud i que haurà de conservar durant el període d'execució de la subvenció i que actuarà com a tutor de la persona contractada.  
Cap persona podrà figurar com a director de tesi en més d'una sol·licitud i cap persona proposada per a ser contractada podrà ser-ho per més d'un director de tesi.  
b) El personal a contractar haurà de reunir els requisits següents:  
- Estar en possessió d'un títol expedit per una universitat espanyola o estrangera de llicenciatura, arquitectura, enginyeria, grau, arquitectura tècnica, enginyeria tècnica o diplomatura, amb posterioritat a l'1 de gener de 2016.  
Per a les persones que acrediten l'atenció i cura de fills menors de sis anys en els quatre anys anteriors a l'obtenció del títol, la data de finalització d'estudis s'estendrà fins a l'1 de gener de 2012.  
  
- Estar admés o preadmés en un programa de doctorat en una universitat de la Comunitat Valenciana. A aquest efecte, es considerarà que un sol·licitant està preadmés quan haja superat un mínim de 300 crèdits i haja sol·licitat l'admissió en un programa de doctorat.  
  
- Tindre la nacionalitat espanyola o ser nacional d'un estat membre de la Unió Europea o tindre un permís de residència o estada a Espanya.  
  
- No estar en possessió del títol de doctor o doctora amb anterioritat a la data d'inici del gaudi de la subvenció.  
- No haver gaudit amb anterioritat d'una ajuda, beca o subvenció predoctoral per un període de temps superior a un any.  
  
Tercer. Sol·licituds  
1. Les sol·licituds es presentaran en el termini i en les formes previstes a l'apartat cinqué d'aquesta resolució.  
2. La sol·licitud telemàtica anirà acompanyada, a més de l'imprés de la signatura del representant legal de l'entitat en matèria d'investigació, dels documents següents:  
a) Còpia del títol de llicenciatura, grau, enginyeria, arquitectura tècnica, enginyeria tècnica o diplomatura de la persona candidata. En el cas de titulacions estrangeres, traducció jurada de la titulació.  
b) Certificat de l'expedient acadèmic de la titulació de llicenciatura, grau, enginyeria, arquitectura tècnica, enginyeria tècnica o diplomatura de la persona candidata, emés per la secretaria del centre, en què consten totes les assignatures superades amb els seus crèdits, les qualificacions obtingudes i la nota mitjana en base 10. Si s'ha arribat a aquesta titulació a través de més d'un títol consecutiu de nivell diferent, es presentarà l'expedient acadèmic de cada una de les titulacions.  
En el cas de certificacions acadèmiques estrangeres, s'hauran d'acompanyar del corresponent document d'equivalència de notes i de la traducció jurada de la certificació acadèmica.  
c) Currículum de la persona candidata.  
d) Memòria descriptiva del projecte de tesi que es pretén realitzar.  
  
e) Memòria del projecte de transferència tecnològica entre el centre d'investigació i l'empresa. En cas que el projecte tinga vinculació amb l'Estratègia d'especialització intel·ligent per a la investigació i innovació en la Comunitat Valenciana (RIS3-CV), caldrà indicar en quin dels eixos prioritaris de desenvolupament s'enquadra i sobre quin objectiu o objectius específics impactarà l'acompliment (pàgines 43 a 54 del document aprovat per la Comissió Delegada del Consell per a la Ciència, la Tecnologia i la Innovació el 27.12.2016).  
f) Document acreditatiu de l'escola de doctorat en el qual conste la seua admissió o preadmissió en un programa de doctorat en una universitat de la Comunitat Valenciana. Aquest requisit el podrà acreditar la universitat mitjançant la relació de sol·licitants admesos o preadmesos en els seus programes de doctorat.  
g) Autorització o permís de residència o d'estada per estudis a Espanya, si escau.  
h) Certificat del centre d'investigació o universitat acreditant la vigència d'un conveni o contracte entre aquesta entitat i una empresa de la Comunitat Valenciana per a l'execució d'un projecte de transferència tecnològica, indicant la data d'inici i fi de la vigència.  
i) Si escau, documentació que acredite que l'empresa és una spin off o una jove empresa innovadora, d'acord amb la definició de l'article 3 de les bases reguladores.  
j) Declaració responsable de la persona a contractar i del director de tesi de no tindre cap participació en el capital social de l'empresa ni vinculació laboral amb ella.  
k) Informe de vida laboral de la persona a contractar expedit per la Seguretat Social espanyola amb posterioritat a la data d'inici del termini de presentació de sol·licituds.  
3. El centre beneficiari comprovarà que la persona sol·licitant i la documentació presentada s'ajusten als requisits establits en aquesta convocatòria. Les sol·licituds hauran de comptar amb la signatura de la persona sol·licitant necessàriament i amb la conformitat del centre d'investigació, que s'acreditarà mitjançant imprés de signatura del representant legal de l'entitat en matèria d'investigació, pel qual, entre altres coses, es comprometrà a contractar la persona sol·licitant en les condicions establides en les bases reguladores i la resolució de concessió, en el cas de resultar adjudicada la subvenció.  
  
Quart. Criteris de valoració  
1. Les sol·licituds seran avaluades, sobre un total de 100 punts, segons els criteris i barem següents:  
- Qualitat i viabilitat cientificotecnològica del projecte de tesi proposat en adequació al conveni o contracte de transferència tecnològica per a la realització del projecte d'I+D+i (50 %). En aquest apartat es valorarà la qualitat cientificotècnica, rellevància i viabilitat del projecte de tesi.  
- Impacte del projecte d'I+D+i en la transformació del model econòmic i social de la Comunitat Valenciana (30 %). En aquest apartat es valorarà l'impacte dels resultats esperats del projecte en la cadena ciència, coneixement i teixit productiu.  
- Mèrits curriculars de la persona candidata i adequació segons el projecte d'investigació a realitzar (20 %).  
2. Al total de la puntuació assignada a l'avaluació de l'apartat anterior es concediran fins a 5 punts addicionals en l'avaluació d'aquelles sol·licituds segons l'alineació del projecte d'I+D+i proposat en els eixos prioritaris de desenvolupament i objectius específics de la RIS3-CV i fins a 5 punts quan la tesi doctoral es desenvolupe en una empresa spin-off, en una jove empresa innovadora o en un institut tecnològic de la Comunitat.  
3. La comissió avaluadora demanarà l'assessorament de persones expertes designades per la persona titular de la direcció general en matèria de política científica i investigació.  
  
Cinqué. Resolució provisional  
Conforme a l'article 19.2 de les bases reguladores, les persones proposades en la resolució provisional presentaran, en el termini de 10 dies des de la publicació, el document d'acceptació o desistiment de la proposta de subvenció, així com qualsevol altre document que establisca l'esmentada resolució. La falta de presentació d'aquesta documentació en el termini establit s'entendrà com a desistiment de la sol·licitud.  
  
  
Sisé. Contracte  
Les entitats beneficiàries hauran de formalitzar un contracte laboral amb les investigadores i els investigadors d'acord amb l'article 21 de la Llei 14/2011, d'1 de juny, de la ciència, la tecnologia i la innovació, i en remetran una còpia a l'òrgan instructor en el termini d'un mes des de la formalització. La data d'inici dels contractes es determinarà en la resolució de concessió.  
  
Seté. Justificació i seguiment científic  
1. La justificació de les ajudes es realitzarà d'acord amb el que estableix l'article 22 de les bases reguladores.  
2. També es justificarà l'ús de la subvenció concedida mitjançant el compliment de les normes de seguiment cientificotècnic tal com disposa l'article 47 de les bases reguladores.